**CRNA GORA**

**MINISTARSTVO SPORTA I MLADIH**

Adresa: Svetlane Kane Radević broj 3

81000 Podgorica, Crna Gora

tel: +382 20 684 900

fax: +382 20 684 900

[www.ms@ms.gov.me](http://www.ms@ms.gov.me)

Broj: 01-0810-615/24-2098

Podgorica, 04. septembar 2024. godine

U skladu sa Uredbom o izboru predstavnika/ca nevladinih organizacija u radna tijela organa državne uprave i sprovodenju javne rasprave u pripremi zakona i strategija ("Službeni list CG"broj 041/2018), Ministarstvo sporta i mladih objavljuje

**JAVNI POZIV**

nevladinim organizacijama za predlaganje predstavnika/ce u Radnom tijelu za izradu Programa za unapređenje Evropske omladinske kartice (EYCA) u Crnoj Gori za period 2025-2027.

**a) Nadležnosti i zadaci Radnog tijela za izradu Programa za unapređenje Evropske omladinske kartice (EYCA) u Crnoj Gori za period 2025-2027**

Radno tijelo za izradu Programa za unapređenje Evropske omladinske kartice (EYCA) u Crnoj Gori za period 2025-2027 u daljem tekstu: (Radno tijelo) čine predsjednik/ca i članovi, od kojih su predsjednik/ca i jedan član državni službenik iz reda Ministarstva sporta i mladih, a ostali članovi su predstavnici iz Ministarstva prosvjete, nauke i inovacija, Ministarstva rada, zapošljavanja i socijalnog dijaloga i predstavnik nevladinih organizacija koje djeluju u oblasti razvoja omladinske politike u Crnoj Gori.

**Za člana/cu Radnog tijela nevladina organizacija može da predloži samo jednog predstavnika/cu.**

Nadležnosti i zadaci Radnog tijela su:

 - da učestvuje u izradi nacrta Programa,

 - razmatra donošenje akcionih planova za implementaciju Programa,

 - pruža podršku u implementaciji Programa - informiše javnost o Programu i aktivnostima u okviru istog.

 **b) Kriterijumi za nevladinu organizaciju koja može da predloži svog predstavnika/cu u Radnom tijelu:**

- da je upisana u registar nevladinih organizacija prije objavljivanja javnog poziva;

- da u Statutu ima utvrđene djelatnosti i ciljeve u oblasti razvoja omladinske politike;

- da se ne nalazi u Registru kaznene evidencije;

- da je u prethodne tri godine sprovela istraživanje, izradila dokument, organizovala skup ili realizovala projekat u cilju unapređenja omladinske politike u Crnoj Gori;

- da je predala poreskom organu prijavu za prethodnu fiskalnu godinu;

- da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

**c) Kriterijumi koje treba da ispunjava predstavnik/ca nevladine organizacije u Radnom tijelu:**

- da ima prebivalište u Crnoj Gori;

 - da ima više od tri godine iskustva u razvoju programa Evropske omladinske kartice (EYCA) u Crnoj Gori;

- da je u prethodne dvije godine realizovao/la aktivnosti usmjerene u pravcu razvoja Evropske omladinske kartice (EYCA) u Crnoj Gori;

- da nije član organa političke partije, javni funkcioner, državni službenik, odnosno namještenik.

**d) Dokumentacija koja se dostavja uz predlog predstavnika/ce nevladine organizacije u Radnom tijelu:**

Predlaganje predstavnika/ce nevladine organizacije vrši se na Obrascu 2 propisanom Uredbom o izboru predstavnika nevladinih organizacija u radna tijela organa državne uprave i sprovodenju javne rasprave u pripremi zakona i strategija ("Sluzbeni list CG"broj 41/18) koji je sastavni dio ovog Javnog poziva. Nevladina organizacija dužna je da, uz popunjeni Obrazac 2 koji je potpisan od strane lica ovlašćenog za zastupanje i potvrđen pečatom nevladine organizacije, za predlaganje predstavnika/ce nevladine organizacije u Radnom tijelu dostavi i sledeću dokumentaciju:

- dokaz da je nevladina organizacija upisana u registar nevladinih organizacija (fotokopija);

- fotokopija Statuta nevladine organizacije;

- dokaz da je nevladina organizacija u prethodne tri godine sprovela istraživanje, izradila dokument, organizovala skup ili realizovala projekat u cilju unapređenja omladinske politike u Crnoj Gori, potpisan od strane lica ovlašćenog za zastupanje i potvrđen pečatom nevladine organizacije;

- dokaz da je nevladina organizacija predala poreskom organu prijavu za prethodnu fiskalnu godinu (fotokopija bilansa stanja i uspjeha);

- izjava lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;

- fotokopija lične karte ili druge javne isprave na osnovu koje se može utvrditi identitet predloženog predstavnika/ce nevladine organizacije u Radnom tijelu;

- biografija predloženog predstavnika/ce nevladine organizacije u Radnom tijelu;

- dokaz o iskustvu predstavnika/ce nevladine organizacije u oblasti unapređenja omladinske politike u Croj Gori (projekat, stručni rad, sertifikat ili drugi dokument);

- izjava predloženog predstavnika/ce nevladine organizacije u Radnom tijelu da nije član organa političke partije, javni funkcioner, rukovodeće lice ili državni službenik, odnosno namještenik;

- izjava predstavnika/ce nevladine organizacije da prihvata da ga ta nevladina organizacija predloži kao svog predstavnika/cu u Radnom tijelu.

**Za člana Radnog tijela nevladina organizacija može da predlozi samo jednog predstavnika.**

U slučaju da nevladine organizacije ne predlože svog predstavnika/cu za člana Radnog tijela, za člana se odreduje državni službenik/ca iz Ministarstva sporta i mladih.

**Rok i nacin dostavijanja predloga:**

 Rok za dostavljanje predloga je 10 dana od dana objavljivanja Javnog poziva.

Dokumentacija po javnom pozivu se dostavlja iskljucivo poštom na adresu Ministarstva sporta i mladih:

-Ul. Svetlane Kane Radević br.3, 81000 Podgorica,

sa napomenom: „Predlaganje predstavnika/ce nevladine organizacije u u Radnom tijelu za izradu Programa za unapređenje Evropske omladinske kartice (EYCA) u Crnoj Gori za period 2025-2027”.

Predlog predstavnika/ce nevladine organizacije za člana/cu Radnog tijela biće razmatran samo ukoliko je dostavljen uz svu potrebnu dokumentaciju i u naznačenom roku.

Ministarstvo sporta i mladih će u roku od 7 dana od dana isteka roka za dostavljanje predloga, na svojoj internet stranici i portalu e-uprave objaviti listu predstavnika/ca nevladinih organizacija sa nazivima nevladinih organizacija koje su ih predložile, a koje su ispunile gore navedene uslove.

Uz tu listu, Ministarstvo sporta i mladih objavljuje spisak nevladinih organizacija koje nisu dostavile uredne i potpune predloge, odnosno koje ne ispunjavaju tražene uslove.

Ministarstvo sporta i mladih o obrazovanju Radnog tijela izabraće za člana tog tijela predstavnika/cu nevladine organizacije koji/a ispunjava propisane uslove i za koga je dostavljeno najviše predloga nevladinih organizacija koje su ispunile propisane slove, a u slučaju da za dva ili više predstavnika/ca bude dostavljen jednak broj predloga, izbor predstavnika/ce nevladinih organizacija u Radno tijelo vrši ministar sporta i mladih.